În baza art. 2 punctul 1) liniuța 3 puncutl 2) liniuța 4 și punctul 3) liniuțele 3 și 10 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", nr. 14/15 şi 10/17), și articolului 16, alineatul 2 din Hotărârea Adunării Provinciei privind administrația provincială („Buletinul oficial al P.A.V.” nr. 37/14, 54/14- altă **Hotărâre 37/16, 29/17, 24/19, 66/20 și 38/21) secretarul provincial pentru educaţie, reglementări, administraţie şi minorităţile naţionale - comunităţile naţionale e m i t e**

**REGULAMENTUL DE MODIFICARE A REGULAMENTULUI PRIVIND REPARTIZAREA MIJLOACELOR BUGETARE ALE SECRETARIATULUI PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE - COMUNITĂŢILE NAŢIONALE PENTRU FINANŢAREA ŞI COFINANŢAREA ELABORĂRII DOCUMENTAȚIEI TEHNICE PENTRU NEVOILE INSTITUŢIILOR DE EDUCAŢIE ŞI INSTRUCŢIE ELEMENTARĂ ȘI MEDIE DIN TERITORIUL PROVINCIEI AUTONOME VOIVODINA**

Articolul 1

 **În Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru finanţarea şi cofinanţarea elaborării documentației tehnice pentru nevoile instituţiilor de educaţie şi instrucţie elementară și medie din teritoriul Provinciei Autonome Voivodina ("Buletinul oficial al P.A.V.", nr. 5/25) denumirea Regulamentului se modifică și va avea următorul cuprins:** „Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru finanţarea şi cofinanţarea elaborării documentației tehnice pentru nevoile instituţiilor de educaţie şi instrucţie elementară și medie și ale instituțiilor preșcolare din teritoriul Provinciei Autonome Voivodina”.

**Articolul 2**

La articolul 1 alineatul 1 se modifică şi va avea următorul cuprins:

Prin prezentul regulament se stipulează modul, condiţiile şi criteriile de repartizare a mijloacelor bugetare pentru finanțarea și cofinanțarea documentației tehnice pentru nevoile instituţiilor de educaţie şi instrucţie elementară și medie și ale instituțiilor preșcolare din teritoriul Provinciei Autonome Voivodina, în conformitate cu apropriaţiile aprobate în baza hotărârii privind bugetul Provinciei Autonome Voivodina în cadrul părţii speciale a Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale (în continuare: Secretariatul).”

Articolul 3

Articolul 2 se modifică şi va avea următorul cuprins:

„Articolul 2

Drept la acordarea mijloacelor au instituțiile de educaţie şi instrucţie elementară și medie și ale nivelului de trai al elevilor din teritoriul P.A. Voivodina al căror fondator este Republica Serbia, Provincia Autonomă sau unitatea autoguvernării locale și unitățile autoguvernării locale, pentru nevoile instituțiilor preșcolare, pe teritoriul P.A. Voivodina (în continuare: beneficiarii).”

**Articolul 4**

La articolul 3 alineatul 4 se modifică şi va avea următorul cuprins:

„Concursul este deschis **din 29.01.2025 până la 17.03.2025.”**

Articolul 5

La articolul 5 alineatul 1 se modifică şi va avea următorul cuprins:

„Secretarul provincial competent pentru activităţile din domeniul educaţiei (în continuare: secretarul provincial) înființează Comisia pentru desfășurarea concursului pentru finanţarea şi cofinanţarea elaborării documentației tehnice pentru nevoile instituţiilor de educaţie şi instrucţie elementară şi medie și ale instituțiilor preșcolare din teritoriul Provinciei Autonome Voivodina (în continuare: Comisia).

**Articolul 6**

Articolul 7 se modifică şi va avea următorul cuprins:

„Articolul 7

Criteriile pentru evaluarea cererilor sunt:

|  |  |  |
| --- | --- | --- |
| Numărulcrt. | Criteriile | Punctele |
| 1 | importanța realizării proiectului raportat la siguranța copiilor/elevilor, a profesorilor și a angajaților care folosesc clădirile | 0-30 |
| 2 | importanța realizării proiectului raportat la ridicarea nivelului de calitate și modernizare a desfășurării activității educativ-instructive și a condițiilor pentru șederea copiilor/elevilor și angajaților | 0-20 |
| 3 | importanța realizării proiectului raportat la îmbunătățirea eficienței energetice a clădirilor, respectiv economisirea combustibilului pentru încălzirea clădirilor | 0-10 |
| 4 | justificarea financiară a proiectului | 0-10 |
| 5 | existenţa altor surse de finanţare - cofinanțare a realizării proiectului | 0-10 |
| 6 | sustenabilitatea – efectul pe termen lung al îmbunătățirii condițiilor de utilizare a clădirii după realizarea proiectului  | 0-10 |
| 7 | Activitățile întreprinse cu scopul realizării proiectului | 0-5 |
| 8 | gradul de dezvoltare a unității autoguvernării locale pe teritoriul căreia se află instituția de educație | 0-5 |

Articolul 7

Prezentul regulament intră în vigoare pe data publicării în „Buletinul oficial al Provinciei Autonome Voivodina” și va fi postat pe site-ul oficial al Secretariatului Provincial pentru Educație, Reglementări, Administrație și Minoritățile Naționale - Comunități Naționale.

**Numărul: 000205912 2025 09427 004 001 000 001**

**Novi Sad, 25.02.2025**

 SECRETAR PROVINCIAL

 Róbert Ótott